Katselin Yle Areenasta "Ulkolinja: Sharialakia Tanskassa" dokumenttia avoimin mielin ja ajattelin, että ehkä nyt tulee vain yksittäinen tapaus esille. Olin väärässä. Kyse olikin suurimpien tanskalaisten kaupunkien johtavista uskonnollisista yhteisöistä, joiden johtajat saarnasivat seuraajilleen tiukkaa islamin tulkintaa, jossa miehen pitää elättää naista ja naisen pitää tehdä juuri niin, kuin mies käskee.

Toimittajaa, joka esittää maahan vähän aikaa sitten saapunutta musliminaista, neuvotaan olla ottamatta yhteyttä poliisiin hänen valittaessa puolisonsa väkivallasta, josta häntä myös syytetään. Samalla hänelle kerrotaan että hän ei saa kieltäytyä seksistä tai siitä että mies ottaa useita vaimoja. Integraation sijasta saarnataan segregaatiota: naisten työskentelyyn työympäristössä jossa on miehiä ja tanskalaisen ei-muslimi ystävän syntymäpäiväjuhliin kielletään ottamasta osaa. Opintokerhoissa saarnataan että ihannevaltiossa aviorikoksen tehneet tapetaan. Nyt tarvitaan rohkeita feministitutkijoita selvittämään, kuinka suuri osuus raiskauksista joita ei raportoida poliisille tapahtuu maahanmuuttajavähemmistöissä ja mitä asialle voidaan tehdä. Samaan aikaan viranomaisille vakuutetaan että mitään tällaista ei tapahdu.

78% Tanskan muslimeista sallisi poikansa menevän naimisiin ei-muslimin kanssa, 44% sallisi tyttärensä tekevän samoin. Niiden osuus jotka uskovat että muslimityttöjen tulisi käyttää huivia, oli vuonna 2006 29%, vuonna 2015 luku oli 43%. Britanniassa vanhempien muslimien parissa joka viides uskoo että islamin jättäneet tulisi tappaa, mutta nuorten parissa näin uskoo joka kolmas. Kun me emme puhu asioista, vaan toivomme niiden parantuvan itsestään, ne vain pahentuvat, kunnes niiden ratkominen on entistä vaikeampaa. Otatteko arvon ihmiset nämä asiat vakavasti vai lakaisetteko jälleen kerran asiat maton alle todisteista huolimatta?

Mitäs mieltä olette siitä, että integroituminen nähdään näitten imaamien keskuudessa ongelmana ja vastenmielisenä asiana? Mitäs mieltä olette siitä, että heidän mielestä muslimit eivät saisi ystävystyä länsimaalaisten kanssa tai integroitua? Totta puhuen en edes tiedä, että miksi tuollaiset ihmiset haluavat asua Euroopassa, jos kerran olemme vääräuskoisia ja tänne ei kannata kotoutua/integroitua.

Ohjelman moskeijat saivat julkista ja ulkomaalaista rahoitusta. Tuollaisten paljastusten jälkeen kaikki julkinen ja ulkomaalainen tuki pitäisi lopettaa. Niitä pyörittävät tahot ovat uhka länsimaalaisille arvoille, turvallisuudelle ja maltillisille muslimeille. Tämmöiset ihmiset eivät ansaitse paikkaa Euroopassa. Saksassa demarit ovat esimerkiksi ehdottaneet Saudi-Arabialaisen rahoituksen kieltämistä moskeijoilta, sekä Saudi-Arabialaisten imaamien saarnaamisen estämistä lailla.

Tanskassa ei-länsimaalaisten naisista vain 4% oli korkean koulutuksen vaativissa työtehtävissä vuonna 1997. Vuonna 2015 luku on noussut jo 21 prosenttiin. Toisen sukupolven muslimeista pienempi osuus syyllistyy rikoksiin kuin ensimmäisen sukupolven. Meidän ei tule panikoida, vaan ottaa asia hyvin vakavasti.

Meillä ei ole varaa luistaa vastuistamme, meillä ei ole varaa alistua pelolle ja toimia pelon kautta. Maailmassa on monia asioita, johon pitää panostaa ja joita ei vain voida, vaan pitää korjata. Tilapäivitykseni aihe on yksi niistä kaikista asioista. Länsimaalaisia arvoja, demokratiaa ja ihmisoikeuksia pitää puolustaa, vaikka pelottaisikin. Annammeko pelolle vallan vai seisommeko rohkeasti niitten asioitten puolesta, joitten puolesta edelliset sukupolvet ovat taistelleet ja uhranneet elämänsä. Kaikki on meistä kiinni.

Lähteet:

https://areena.yle.fi/1-3869235

http://www.thelocal.dk/20150302/immigrants-daughters-make-danish-job-mar…

http://news.bbc.co.uk/2/hi/6309983.stm

http://www.thelocal.dk/20151013/danish-muslims-more-devout-than-in-years…

https://pbs.twimg.com/media/C3XbyzbXAAATUb0.jpg